《七月十五日竞传有铁骑八百来屠宁海人惧罹仙》
宋代·舒岳祥

年来避世羡渔郎，全载妻儿云水张。
隔苇鸣榔分细火，带苔收网晒斜阳。
一丝寒雨鲈腮紫，半箔归潮蟹斗黄。
欲逐鸱夷江海去，西风无奈稻花香。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。